stanford-oval/wikipedia huggingface dataset:
อำเภอไพศาลี
ประวัติ

อำเภอไพศาลี เดิมเป็นส่วนหนึ่งของอำเภอท่าตะโก ต่อมาประชาชนจากหลายท้องที่มาประกอบอาชีพ ชุมชนเริ่มขยายตัวเจริญเติบโต ต่อมาในปี พ.ศ. 2505 ทางราชการได้ประกาศแยกท้องที่ฝั่งตะวันออกของอำเภอท่าตะโก บริเวณหมู่บ้านโคกเดื่อ ออกเป็น กิ่งอำเภอไพศาลี มีพื้นที่การปกครอง 3 ตำบล ได้แก่ ตำบลโคกเดื่อ ตำบลสำโรงชัย ตำบลตะคร้อ โดยใช้ชื่อเมืองอไภยสาลี (หนองไผ่ไพศาลี) ตั้งเป็นชื่อทางการของกิ่งอำเภอ ซึ่งเป็นชุมชนในสมัยก่อนประวัติศาสตร์ตอนปลาย ซึ่งได้มีการพัฒนาเข้าสู่การเป็นชุมชนคูน้ำคันดินในสมัยทวารวดี เมืองเวสาลีเคยเป็นเมืองหน้าด่านเล็ก ๆ ของกรุงละโว้ในดินแดนสุวรรณภูมิ
ในปีเดียวกันหลังจากแยกพื้นที่กิ่งอำเภอ เขตตำบลวังน้ำลัด อำเภอท่าตะโก ได้แจ้งแก่ทางราชการว่าประชาชนไปติดต่อราชการที่กิ่งอำเภอไพศาลี สะดวกกว่าอำเภอท่าตะโก ทางราชการจึงได้โอนท้องทีเข้ามาสมทบในการปกครองของทางกิ่งอำเภอ จึงเข้าเงื่อนไขการตั้งอำเภอที่ต้องมีพื้นที่ไม่น้อยกว่า 4 ตำบล หลังจากนั้น 3 ปีจึงได้ยกฐานะเป็นอำเภอเมื่อวันที่ 27 กรกฎาคม พ.ศ. 2508 เป็นอำเภอลำดับที่ 10 ของจังหวัดนครสวรรค์
ต่อมาอำเภอตาคลีได้แยกตั้งอำเภอตากฟ้าขึ้น พื้นที่หมู่ 5 บ้านซับตะเคียน (ในขณะนั้น) ตำบลสำโรงชัย มีระยะทางใกล้อำเภอตากฟ้ามากกว่า จึงโอนหมู่บ้านไปขึ้นกับตำบลสุขสำราญ อำเภอตากฟ้า และในปี พ.ศ. 2518 ได้ตั้งตำบลที่ 5 ขึ้นโดยแบ่ง 7 หมู่บ้านของตำบลสำโรงชัย ตั้งเป็นตำบลโพธิ์ประสาท และแยกพื้นที่ 6 หมู่บ้านของตำบลโคกเดื่อ ตั้งเป็นตำบลวังข่อย ในปี พ.ศ. 2521 และตั้งตำบลนาขอม ในปี พ.ศ. 2531 โดยแยกพื้นที่ตำบลวังน้ำลัดมาตั้ง และตั้งตำบลลำดับสุดท้ายในปี พ.ศ. 2532 โดยแยกพื้นที่ตำบลโคกเดื่อ ตั้งเป็นตำบลไพศาลี
การแบ่งเขตการปกครอง > การปกครองส่วนภูมิภาค

อำเภอไพศาลีแบ่งเขตการปกครองย่อยออกเป็น 8 ตำบล 101 หมู่บ้าน ได้แก่
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| 1. | โคกเดื่อ | (Khok Duea) | 09 หมู่บ้าน |  |  |  |
| 2. | สำโรงชัย | (Samrong Chai) | 21 หมู่บ้าน |  |  |  |
| 3. | วังน้ำลัด | (Wang Nam Lat) | 10 หมู่บ้าน |  |  |  |
| 4. | ตะคร้อ | (Takhro) | 18 หมู่บ้าน |  |  |  |
| 5. | โพธิ์ประสาท | (Pho Prasat) | 13 หมู่บ้าน |  |  |  |
| 6. | วังข่อย | (Wang Khoi) | 12 หมู่บ้าน |  |  |  |
| 7. | นาขอม | (Na Khom) | 11 หมู่บ้าน |  |  |  |
| 8. | ไพศาลี | (Phaisali) | 08 หมู่บ้าน |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอไพศาลีประกอบด้วยองค์กรปกครองส่วนท้องถิ่น 9 แห่ง ได้แก่
เทศบาลตำบลไพศาลี ครอบคลุมพื้นที่ตำบลโคกเดื่อ (เฉพาะบางส่วนของหมู่ที่ 3–5, 8) และตำบลไพศาลี (เฉพาะหมู่ที่ 5 และบางส่วนของหมู่ที่ 1–2, 6, 8)
องค์การบริหารส่วนตำบลโคกเดื่อ ครอบคลุมพื้นที่ตำบลโคกเดื่อ (เฉพาะหมู่ที่ 1–2, 6–7, 9 และบางส่วนของหมู่ที่ 3–5, 8)
องค์การบริหารส่วนตำบลสำโรงชัย ครอบคลุมพื้นที่ตำบลสำโรงชัยทั้งตำบล
องค์การบริหารส่วนตำบลวังน้ำลัด ครอบคลุมพื้นที่ตำบลวังน้ำลัดทั้งตำบล
องค์การบริหารส่วนตำบลตะคร้อ ครอบคลุมพื้นที่ตำบลตะคร้อทั้งตำบล
องค์การบริหารส่วนตำบลโพธิ์ประสาท ครอบคลุมพื้นที่ตำบลโพธิ์ประสาททั้งตำบล
องค์การบริหารส่วนตำบลวังข่อย ครอบคลุมพื้นที่ตำบลวังข่อยทั้งตำบล
องค์การบริหารส่วนตำบลนาขอม ครอบคลุมพื้นที่ตำบลนาขอมทั้งตำบล
องค์การบริหารส่วนตำบลไพศาลี ครอบคลุมพื้นที่ตำบลไพศาลี (เฉพาะหมู่ที่ 3–4, 7 และบางส่วนของหมู่ที่ 1–2, 6, 8)
วัดไพศาลี
เมืองเก่าเวสาลี
เบิร์ต โซโมดิโอ

| เบิร์ต โซโมดิโอ |
| --- | --- |
เกิด: 8 กันยายน พ.ศ. 2477
เบิร์ต โซโมดิโอ นักมวยสากลชาวฟิลิปปินส์ เกิดเมื่อ 8 กันยายน พ.ศ. 2477   สถิติการชก 32 ครั้ง ชนะ 22 (น็อค 18) เสมอ 1 แพ้ 9
ประวัติ

โซโมดิโอขึ้นชกมวยสากลครั้งแรกประมาณเดือนธันวาคม พ.ศ. 2496 ชนะคะแนน ยัง แกรี ที่ ฟิลิปปินส์ จากนั้นขึ้นชกชนะเป็นส่วนใหญ่ รวมทั้งเคยชกชนะน็อค สมเกียรติ ลูกมาตุลี ยก 3 ที่ฟิลิปปินส์ โซโมดิโอได้ชิงแชมป์ฟิลิปปินส์รุ่นไลท์เวทเมื่อ 14 มีนาคม พ.ศ. 2502 แพ้คะแนน โบนี่ เอสปิโนซา ไม่ได้แชมป์ โซโมดิโอขึ้นชกแก้มืออีกครั้งเมื่อ 16 สิงหาคม พ.ศ. 2502 คราวนี้ชนะน็อคเอสปิโนซา  ยก 7 ได้แชมป์มาครอง แต่พอป้องกันแชมป์ครั้งแรกก็แพ้คะแนนเอสปิโนซาเมื่อ 6 กันยายน พ.ศ. 2502 เสียแชมป์ไป โซโมดิโอชิงแชมป์คืนจากเอสปิโนซาอีกครั้งเมื่อ 7 มีนาคม พ.ศ. 2503 ซึ่งคราวนี้เขาเป็นฝ่ายชนะน็อคในยกที่ 9 จากนั้น ได้ชิงแชมป์ OPBF รุ่นซูเปอร์ไลท์เวทที่ว่างที่มะนิลาเมื่อ 7 พฤษภาคม พ.ศ. 2503 ชนะน็อค ออมทรัพย์ แหลมฟ้าผ่า ยก 12 ได้แชมป์มาครอง
โซโมดิโอป้องกันแชมป์ OPBF ได้ 1 ครั้ง ก็ขึ้นชิงแชมป์โลกรุ่นไลท์เวทเมื่อ 28 ตุลาคม พ.ศ. 2504 แพ้คะแนน โจอี้ บราวน์ ที่ ฟิลิปปินส์ หลังจากนั้น โซโมดิโอขึ้นชกป้องกันแชมป์ OPBF ไว้ได้อีก 4 ครั้งก็เสียแชมป์ไปเมื่อ 22 มิถุนายน พ.ศ. 2507 แพ้น็อค มาโกโตะ วาตานาเบะ ยก 5 จากนั้น โซโมดิโอก็แขวนนวมไป
เกียรติประวัติ

แชมป์ฟิลิปปินส์รุ่นไลท์เวท (2502, 2503)
แชมป์ OPBF รุ่นซูเปอร์ไลท์เวท
ชิง 7 พฤษภาคม 2503 ชนะน็อค ออมทรัพย์ แหลมฟ้าผ่า ยก 12
ป้องกันแชมป์ครั้งที่ 1, 1 ตุลาคม 2503 ชนะน็อค เคอิชิ อิชิกาวา ยก 8
ป้องกันแชมป์ครั้งที่ 2, 10 มกราคม 2505 ชนะน็อค อดิศักดิ์ แกว่นมีชัย ยก 3 ที่ ฟิลิปปินส์
ป้องกันแชมป์ครั้งที่ 3, 14 กุมภาพันธ์ 2506 ชนะน็อค อดุลย์ ศรีโสธร ยก 7 ที่ กทม.
ป้องกันแชมป์ครั้งที่ 4, 3 กรกฎาคม 2506 ชนะน็อค ชิเกมาสะ คาวากามิ ยก 6 ที่ ญี่ปุ่น
ป้องกันแชมป์ครั้งที่ 5, 9 พฤศจิกายน 2506 ชนะน็อค อดุลย์ ศรีโสธร ยก 8 ที่ ฟิลิปปินส์
เสียแชมป์ 22 มิถุนายน 2507 แพ้น็อค มาโกโตะ วาตานาเบะ ยก 5
เคยชิงแชมป์ต่อไปนี้แต่ไม่สำเร็จ
ชิงแชมป์โลกรุ่นไลท์เวทเมื่อ 28 ตุลาคม 2504 แพ้คะแนน โจอี้ บราวน์ ที่ ฟิลิปปินส์
เซี่ยงไฮ้ ข้ามฟ้ามาพบรัก

เซี่ยงไฮ้ ข้ามฟ้ามาพบรัก เป็นชื่อภาษาไทยของละครโทรทัศน์ร่วมทุนสร้างระหว่างเกาหลี-จีนว่า Good Morning Shanghaiโดยเป็นเรื่องราวหญิงสาวชาวเกาหลีคนหนึ่งที่พ่อของเธอมาทำงานเป็นโค้ชฟุตบอลให้กับบริษัทแห่งหนึ่งโดยต่อมาเธอได้จับพลัดจับผลูมาเป็น
พี่เลี้ยงให้กับลูกบุญธรรมของลูกชายเจ้าของบริษัทที่พ่อเธอทำงานอยู่แต่กว่าพวกเขาจะได้รักกันก็ต้องผ่านอุปสรรคมามากมาย
เทศบาลตำบลโคกสวาย (จังหวัดนครราชสีมา)

| เทศบาลตำบลโคกสวาย |
| --- | --- |
เทศบาลตำบล
ประเทศ:  ไทย
จังหวัด: นครราชสีมา
อำเภอ: โนนไทย
การปกครอง
 • นายกเทศมนตรี: ฐณเดช จุฑาจินดากุล
พื้นที่
 • ทั้งหมด: 9.66 ตร.กม. (3.73 ตร.ไมล์)
ประชากร (2553)
 • ทั้งหมด: 5,473 คน
 • ความหนาแน่น: 566.56 คน/ตร.กม. (1,467.4 คน/ตร.ไมล์)
รหัส อปท.: 05300901
ที่อยู่ สำนักงาน: เลขที่ 199 ถนนสุรนารายณ์ หมู่ที่ 5 ตำบลสายออ อำเภอโนนไทย จังหวัดนครราชสีมา
โทรศัพท์: 0-4475-6057
โทรสาร: 0-4475-6058
เว็บไซต์: www.khoksawai.go.th
 ส่วนหนึ่งของสารานุกรมประเทศไทย
เทศบาลตำบลโคกสวาย เป็นเทศบาลแห่งหนึ่งใน อำเภอโนนไทย จังหวัดนครราชสีมา
ที่ตั้งและอาณาเขต

เทศบาลตำบลโคกสวาย ตั้งอยู่ห่างจากจังหวัดนครราชสีมาไปตามถนนสุรนารายณ์ (ทางหลวงแผ่นดินหมายเลข 205) 39 กิโลเมตร และห่างจากอำเภอโนนไทย 9 กิโลเมตร มีอาณาเขตติดต่อดังนี้
ทิศเหนือ ติดต่อกับ ตำบลพังเทียม อำเภอพระทองคำ และตำบลสายออ อำเภอโนนไทย จังหวัดนครราชสีมา
ทิศตะวันออก ติดต่อกับ ตำบลพังเทียม อำเภอพระทองคำ จังหวัดนครราชสีมา
ทิศใต้ ติดต่อกับ ตำบลโนนไทย อำเภอโนนไทย จังหวัดนครราชสีมา
ทิศตะวันตก ติดต่อกับ ตำบลสายออ อำเภอโนนไทย จังหวัดนครราชสีมา
ชุมชน

เทศบาลตำบลโคกสวาย แบ่งเขตการปกครองออกเป็น 7 หมู่บ้าน 8 ชุมชน ดังนี้
หมู่ที่ 1 ชุมชนบ้านสายออ (อยู่ในเขตเทศบาลบางส่วน)
หมู่ที่ 3 ชุมชนบ้านบุ
หมู่ที่ 4 ชุมชนบ้านโคกพัฒนา 1 และ ชุมชนบ้านโคกพัฒนา 2
หมู่ที่ 5 ชุมชนบ้านสวาย
หมู่ที่ 8 ชุมชนบ้านม่วง
หมู่ที่ 9 ชุมชนบ้านสระตอง
หมู่ที่ 10 ชุมชนบ้านห้วย
ประชากร

จำนวนประชากร ณ กุมภาพันธ์ 2553
จำนวนทั้งสิ้น 5,473 คน เป็นชาย 2,717 คน เป็นหญิง 2,756 คน
เบิร์ท ฟอร์เทิลล์

เบิร์ท ฟอร์เทิลล์
ข้อมูลอย่างเป็นทางการ
:
ครอบครัว
:
ความทรงจำ
:
เบิร์ท ฟอร์เทิลล์ (1924-1996) เป็นนักแสดงชาวออสเตรีย
ผลงานที่ได้รับการคัดเลือก

Arena of Death (1953)
The Czar and the Carpenter (1956)
Mazurka der Liebe (1957)
Zwei Bayern im Urwald (1957)
Wetterleuchten um Maria (1957)
The Girl Without Pyjamas (1957)
Almenrausch und Edelweiß (1957)
The Goalkeeper's Fear of the Penalty (1972)
The Salzburg Connection (1972)
แหล่งข้อมูลอื่น

เบิร์ท ฟอร์เทิลล์ ที่อินเทอร์เน็ตมูวีเดตาเบส
เซี่ยง ปั๋ว

| เซี่ยง ชาน  項纏 |
| --- | --- |
เสียชีวิต: 192 ปีก่อนคริสตกาล (พ.ศ. 352)
ชื่ออื่น: เซี่ยง ปั๋ว (項伯)
ญาติ: เซี่ยงเหลียง (พี่ชายหรือน้องชาย)   เซี่ยงอวี่ (หลานชาย
เซี่ยง ชาน (จีน: 項纏; พินอิน: Xiang Chan, ?-192 ปีก่อนคริสตกาล) ชื่อรอง ปั๋ว รู้จักทั่วไปในชื่อ เซี่ยง ปั๋ว ชนชั้นสูงของ รัฐฉู่ แห่ง ยุครณรัฐ เขาเป็นอาของขุนศึก เซี่ยงอวี่ เข้าร่วมกับ หลิวปัง (จักรพรรดิฮั่นเกาจู่) ผู้สถาปนาราชวงศ์ฮั่นใน สงครามฉู่-ฮั่น
เขาเป็นที่รู้จักอย่างมากจากการหยุดยั้ง เซี่ยงจฺวัง ญาติผู้น้องของเซี่ยงอวี่มิให้ลอบสังหารหลิวปังใน เหตุการณ์ งานเลี้ยงที่หงเหมิน เมื่อ 206 ปีก่อนคริสตกาล
เบิร์ต บาตาวัง

| เบิร์ต บาตาวัง |
| --- | --- |
เกิด: เบอร์โทลโด บาตาวัง 26 ตุลาคม พ.ศ. 2514
เบิร์ต บาตาวัง (Bert Batawang) หรือ เบอร์โทลโด บาตาวัง นักมวยสากลชาวฟิลิปปินส์ เกิดเมื่อ 26 ตุลาคม พ.ศ. 2514 ที่ เซบู ฟิลิปปินส์ สถิติการชก 62 ครั้ง ชนะ 45 (น็อค 37) เสมอ 3 แพ้ 14
ประวัติ

บาตาวังขึ้นชกมวยสากลอาชีพครั้งแรกเมื่อ 13 ตุลาคมพ.ศ. 2533 ชนะน็อค โลลอง กีบัน ยก 1 ที่ฟิลิปปินส์ จากนั้นชกแพ้และเสมอติดต่อกันถึง 6 ครั้ง จน พ.ศ. 2534 จึงชกชนะติดต่อกันเป็นส่วนใหญ่ บาตาวังเคยชกแพ้เจอรี่ ปาฮายาไฮ 2 ครั้ง และเคยไปชกแพ้คะแนน โย ซัมชอยที่ เกาหลีใต้ เมื่อ พ.ศ. 2538 บาตาวังได้ครองแชมป์ฟิลิปปินส์รุ่นไลท์ฟลายเวทเมื่อ 24 ตุลาคม พ.ศ. 2544 เมื่อชนะน็อค แฟลช วีญากูรา ยก 7 ป้องกันตำแหน่งไว้ได้ 1 ครั้ง ก่อนจะเสียแชมป์เมื่อ 26 กรกฎาคม พ.ศ. 2545 แพ้คะแนน เวนเดล คอร์จูเลส จากนั้น บาตาวังขึ้นชิงแชมป์ฟิลิปปินส์รุ่นไลท์ฟลายเวทของสหพันธ์มวยฟิลิปปินส์เมื่อ 27 กันยายน พ.ศ. 2545 ชนะน็อค มาร์วิน เดลาครูซ ยก 7 ป้องกันแชมป์ได้ 3 ครั้ง จากนั้นขึ้นชิงแชมป์ฟิลิปปินส์รุ่นไลท์ฟลายเวทที่ว่างของคณะกรรมการมวยฟิลิปปินส์ เมื่อ 19 มกราคม พ.ศ. 2546 ซึ่งบาตาวังชนะคะแนน โรเดล กุยลาตน ได้แชมป์มาครอง ป้องกันตำแหน่งไว้ได้ 1 ครั้งบาตาวังก็เดินทางไปชิงแชมป์ OPBF รุ่นไลท์ฟลายเวท เมื่อ 9 สิงหาคม พ.ศ. 2547 ปรากฏว่าเป็นฝ่ายแพ้คะแนน ชินโกะ ยามากูชิ  ไม่ได้แชมป์
จากนั้น บาตาวังเดินทางไปชิงแชมป์ WBA Pan African ที่ว่างในรุ่นไลท์ฟลายเวทที่แอฟริกาใต้ เมื่อ 20 พฤศจิกายน พ.ศ. 2547 ซึ่งบาตาวังเป็นฝ่ายชนะน็อค ซิเซมบีเล กีบีที ยก 7 ได้แชมป์มาครอง หลังจากนั้น บาตาวังขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท IBF เมื่อ 15 ธันวาคม พ.ศ. 2550 แต่เป็นฝ่ายแพ้น็อค ยูลิเซส โซลิส ยก 9 ไม่ได้แชมป์ จากนั้น บาตาวังได้ชิงแชมป์  WBO ตะวันออกรุ่นไลท์ฟลายเวทที่ว่างเมื่อ 3 พฤษภาคม พ.ศ. 2551 ชนะน็อค สำราญศักดิ์ สิงห์มนัสศักดิ์ ยก 4 ที่ฟิลิปปินส์ แต่พอป้องกันแชมป์ครั้งแรกก็เสียแชมป์ แพ้น็อค เอดริน ดาปูดง ยก 7 เมื่อ 25 เมษายน พ.ศ. 2552 จากนั้น บาตาวังขึ้นชิงแชมป์ WBO เอเชียแปซิฟิกรุ่นไลท์ฟลายเวทที่ว่าง ชนะน็อค แจ๊ก อามีซา ยก 5 ที่จีน จากนั้นบาตาวังไปชกตัดเชือกเพื่อหาผู้ชนะไปชิงแชมป์โลกรุ่นไลท์ฟลายเวท IBF เมื่อ 27 มีนาคม พ.ศ. 2553 แต่เป็นฝ่ายแพ้คะแนน ยูลิเซส โซลิส บาตาวังขึ้นชกครั้งสุดท้ายเมื่อ 17 กันยายน พ.ศ. 2554 ซึ่งเป็นการชิงแชมป์ WBO เอเชียแปซิฟิกรุ่นซูเปอร์ฟลายเวท และบาตาวังเป็นฝ่ายแพ้คะแนน อีซัก จูเนียร์ ไม่ได้แชมป์ จากนั้นก็ไม่ได้ขึ้นชกมวยอีก
เกียรติประวัติ

แชมป์ฟิลิปปินส์รุ่นไลท์ฟลายเวท (2544 – 2546)
แชมป์ WBA Pan African รุ่นไลท์ฟลายเวท
ชิง 20 พฤศจิกายน 2547 ชนะน็อค ซิเทมบิเล กิบิติ ยก 7
สละแชมป์
แชมป์ WBO ตะวันออกใกล้รุ่นไลท์ฟลายเวท
ชิง 3 พฤษภาคม 2551 ชนะน็อค สำราญศักดิ์ สิงห์มนัสศักดิ์ ยก 4 ที่ ฟิลิปปินส์
เสียแชมป์ 25 เมษายน 2552 แพ้น็อค เอเดรน ดาปูดอง ยก 7 ที่ ฟิลิปปินส์
แชมป์ WBO เอเชียแปซิฟิกรุ่นไลท์ฟลายเวท
ชิง 28 พฤศจิกายน 2552 ชนะน็อค แจ๊ค อมิซา ยก 5 ที่ จีน
สละแชมป์
เคยชิงแชมป์ต่อไปนี้แต่ไม่สำเร็จ
ชิงแชมป์ OPBF รุ่นไลท์ฟลายเวทเมื่อ 9 สิงหาคม 2547 แพ้คะแนน ชินโกะ ยามากูชิ ที่ ญี่ปุ่น
ชิงแชมป์โลกรุ่นไลท์ฟลายเวท IBF เมื่อ 15 ธันวาคม 2550 แพ้น็อค ยูลิเซส โซลิส ยก 9 ที่ เม็กซิโก
ชิงแชมป์ WBO เอเชียแปซิฟิกรุ่นซูเปอร์ฟลายเวทเมื่อ 17 กันยายน 2554 แพ้คะแนน อีซัก จูเนียร์
ฮาจะเกร็ง รีบอร์น

| ฮาจะเกร็ง รีบอร์น |
| --- | --- |

ประเภท: วาไรตี้โชว์ซิทคอม
พัฒนาโดย: บริษัท ลักษ์ 666 จำกัด
เสนอโดย: วิลลี่ แมคอินทอช
แสดงนำ: เกียรติศักดิ์ อุดมนาค โก๊ะตี๋ อารามบอย  ติ๊ก กลิ่นสี  แจ๊ส ชวนชื่น  พัสกร พลบูรณ์
ประเทศแหล่งกำเนิด:  ไทย
ภาษาต้นฉบับ:  ไทย
การผลิต
ความยาวตอน: 45 นาที
ออกอากาศ
เครือข่าย: สาระแน แชนแนล
ออกอากาศ: 6 พฤษภาคม พ.ศ. 2556 – ตุลาคม พ.ศ. 2556
การแสดงที่เกี่ยวข้อง
บางจะเกร็ง ฮาจะเกร็ง
ฮาจะเกร็ง รีบอร์น เป็นรายการโทรทัศน์ประเภทรายการวาไรตี้โชว์ซิทคอม ผลิตโดยบริษัท ลักษ์ 666 จำกัด ออกอากาศทางช่อง สาระแน แชนแนล ทุกวันจันทร์ถึงศุกร์ เวลา 20.05 - 21.00 น. โดยรายการนั้นได้นำรายการ ฮาจะเกร็ง กลับมาทำใหม่หลังจากที่ยุติออกอากาศของรายการฮาจะเกร็งเป็นเวลา 1 ปี จากการคำเรียกร้องจากผู้ชมทางรายการ โดยยังคงใช้รูปแบบรายการเหมือนเดิมและเพิ่มนักแสดงประจำรายการ โดยในสองสัปดาห์แรกได้ตัดช่วงบทลงโทษออกไปแทนและเน้นช่วงละครเป็นหลัก ออกอากาศครั้งแรกเมื่อวันที่ 6 พฤษภาคม พ.ศ. 2556
พิธีกรและนักแสดงประจำรายการ

วิลลี่ แมคอินทอช
เกียรติศักดิ์ อุดมนาค
โก๊ะตี๋ อารามบอย
ติ๊ก กลิ่นสี
แจ๊ส ชวนชื่น
พัสกร พลบูรณ์
ภาณุพรรณ จันทนะวงษ์ (เจแปน บุฟเฟต์)
ในการบันทึกเทปรายการบางครั้ง หากนักแสดงประจำรายการคนใดไม่สามารถมาร่วมรายการได้ จะมีนักแสดงรับเชิญมาร่วมแสดงละครแทน ดังนี้
แจ็ค เชิญยิ้ม
แสดงแทน โก๊ะตี๋ อารามบอย เมื่อวันที่ 3 มิถุนายน - 14 มิถุนายน , 15 กรกฎาคม - 26 กรกฎาคม 2556
แสดงแทน ติ๊ก กลิ่นสี เมื่อวันที่ 29 กรกฎาคม - 9 สิงหาคม 2556
บริบูรณ์ จันทร์เรือง และ เฉลิมพล ทิฆัมพรธีรวงศ์
แสดงแทน โก๊ะตี๋ อารามบอย , แจ๊ส ชวนชื่น และ พัสกร พลบูรณ์ เมื่อวันที่ 17 มิถุนายน - 28 มิถุนายน 2556
บอล เชิญยิ้ม
แสดงแทน โก๊ะตี๋ อารามบอย เมื่อวันที่ 1 กรกฎาคม - 12 กรกฎาคม 2556
ช่วงเอาคืน

ค้อนเล็ก กลาง ใหญ่ (เริ่มใช้ 24 พฤษภาคม 2556 - 9 สิงหาคม 2556)
ยอดมนุษย์ตุ๊ดแตก (เริ่มใช้ 16 สิงหาคม 2556 - 20 กันยายน 2556)
รายชื่อแขกรับเชิญ

| วันที่ | แขกรับเชิญ | เรื่อง/รายการ ที่ได้แสดง | ผู้ถูกลงโทษ | บทลงโทษ |
| --- | --- | --- | --- | --- |
| 6 พฤษภาคม - 10 พฤษภาคม | นิศาชล สิ่วไธสง | คู่กรรมพระโขนง | ไม่มี | ไม่มี |
| 13 พฤษภาคม - 17 พฤษภาคม | ศิริพิชยา วิสิฐไวทยากุล | ยูเก็ทเอาท์ ไทยแลนด์ | ไม่มี | ไม่มี |
| 20 พฤษภาคม - 24 พฤษภาคม | สุมณทิพย์ เหลืองอุทัย | พระอภัยมณี Evolution | หอย   แจ๊ส   ติ๊ก | ค้อนเล็ก กลาง ใหญ่ |
| 27 พฤษภาคม - 31 พฤษภาคม | ซอ จียอน | ขบวนการสามสีเรนเจอร์ | โก๊ะตี๋   หอย   ติ๊ก | ค้อนเล็ก กลาง ใหญ่ |
| 3 มิถุนายน - 14 มิถุนายน | ศุภักษร ไชยมงคล | นางทาส ปะทะ คาวบอย "แดนเถื่อน" | แจ๊ส   แจ็ค เชิญยิ้ม   หอย | ค้อนเล็ก กลาง ใหญ่ |
| 17 มิถุนายน - 28 มิถุนายน | พรรณวรท ด้วยเศียรเกล้า | บ้านผีปอบ กุ๊กกุ๊กกู๋ | แจ็ค แฟนฉัน   หอย   ตั๊ก บริบูรณ์ | ค้อนเล็ก กลาง ใหญ่ |
| 1 กรกฎาคม - 12 กรกฎาคม | โชติกา วงศ์วิลาศ | สุภาพบุรุษจุฑาเทพลีลา | เจแปน บุฟเฟ่ต์   บอล เชิญยิ้ม   แจ๊ส | ค้อนเล็ก กลาง ใหญ่ |
| 15 กรกฎาคม - 19 กรกฎาคม | อัฐมา ชีวนิชพันธ์ | ศึกชิงดาบปราบมาร สะท้านฟ้า | ติ๊ก   หอย   แจ๊ส | ค้อนเล็ก กลาง ใหญ่ |
| 22 กรกฎาคม - 26 กรกฎาคม | มิณฑิตา วัฒนกุล | ไพเรทส์ออฟเดอะ "แคราย" | แจ๊ส   ติ๊ก   หอย | ค้อนเล็ก กลาง ใหญ่ |
| 29 กรกฎาคม - 2 สิงหาคม | ชนิดาภา พงศ์ศิลป์พิพัฒน์ | กองร้อย 555 บ้าทั้งกองพัน | โก๊ะตี๋   แจ็ค เชิญยิ้ม   แจ๊ส | ค้อนเล็ก กลาง ใหญ่ |
| 5 สิงหาคม - 9 สิงหาคม | อมีนา พินิจ | มนต์รักลูกทุ่ง เดอะมิวสิคัล | โก๊ะตี๋   แจ็ค เชิญยิ้ม   แจ๊ส | ค้อนเล็ก กลาง ใหญ่ |
| 12 สิงหาคม - 16 สิงหาคม | ธนิดา กาญจนวัฒน์ | THE LION KING ลูกหมาป่า | แจ๊ส | ยอดมนุษย์ตุ๊ดแตก |
| 19 สิงหาคม - 23 สิงหาคม | วรรณรท สนธิไชย | นางสิบสอง คะนองศึก ระทึกหอยแครง | ติ๊ก | ยอดมนุษย์ตุ๊ดแตก |
| 26 สิงหาคม - 30 สิงหาคม | นิภาภรณ์ ฐิติธนการ | 300 สปาตร้าา...อาฮู้..อาฮู้ | โก๊ะตี๋ (+ นักเรียนร่วม แสดง 2 คน) | ยอดมนุษย์ตุ๊ดแตก |
| 2 กันยายน - 6 กันยายน | นาระ เอื้อทวีกุล | ปราสาทแดร็กคูล่า | หอย | ยอดมนุษย์ตุ๊ดแตก |
| 9 กันยายน - 13 กันยายน | พิชญา เชาวลิต | The ฮัก ครั้งแรก | หอย | ยอดมนุษย์ตุ๊ดแตก |
| 16 กันยายน - 20 กันยายน | ภารดี อยู่ผาสุข | 2499 อันธพาล ทะลายโจร | วิลลี่ | ยอดมนุษย์ตุ๊ดแตก |
| 7 ตุลาคม | ไม่มี | ไม่มี | ไม่มี | รวมฮิตฮาจะเกร็ง รีบอร์น ปี 2556 |

| --- | --- |
หอย: 8
แจ๊ส: 8
ติ๊ก: 5
โก๊ะตี๋: 4
แจ็ค เชิญยิ้ม: 3
เจแปน บุฟเฟ่ต์: 1
บอล เชิญยิ้ม: 1
แจ็ค แฟนฉัน: 1
ตั๊ก บริบูรณ์: 1
วิลลี่: 1
เฟิร์น: 0
ดูเพิ่ม

ฮาจะเกร็ง
บางจะเกร็ง (รายการโทรทัศน์)
ฮาจะเกร็ง (หนังสือการ์ตูน)
สาระแน
เบบี จาง

| จาง หาน-ยฺวิ่น |
| --- | --- |
เกิด:  (1989-04-09) 9 เมษายน ค.ศ. 1989 (35 ปี) เมืองเต๋อหยาง, มณฑลเสฉวน, ประเทศจีน
ชื่ออื่น: Baby Zhang (เบบี จาง)
การศึกษา: Central Academy of Drama ,  Sichuan Normal University
อาชีพ: นักร้อง , นักแสดง
จาง หาน-ยฺวิ่น (จีน: 张含韵; อักษรโรมัน: Zhang Hanyun; เกิด 9 เมษายน พ.ศ. 2532) หรือที่รู้จักกันในชื่อ เบบี จาง เป็นนักร้องนักแสดงชาวจีน เข้าสู่วงการบันเทิงจากการประกวดร้องเพลงในรายการ Super Girl 2004 ตอนอายุ 16 ปี
ผลงานการแสดง > ละคร

|  | ชื่อภาษาอังกฤษ / ไทย | ชื่อภาษาจีน | บทบาท | หมายเหหตุ |
| --- | --- | --- | --- | --- |
|  | Her World | 她的城 | นักแสดงหลัก | รอออกอากาศ |
|  | The Lady in Butcher's House | 屠户家的小娘子 | นางเอก | รอออกอากาศ |
|  | Yi Dai Hong Shang | 一代洪商 (อีไต้หงซาง) | นางเอก | รอออกอากาศ |
|  | The Love of Hypnosis บันทึกหนานเยียนไจ | 南烟斋笔录 (หนานเยียนไจปี่ลู่) | นักแสดงหลัก | รอออกอากาศ |
| 2021 | Delicious Romance | 爱很美味 | นางเอก |  |
| 2019 | Chong Er’s Preach | 重耳传奇 | นางเอก |  |
| 2018 | The Story of Ming Lan ตำนานหมิงหลัน | 知否知否应是绿肥红瘦 | รับเชิญ |  |
| 2016 | Princess of Lan Ling King ศึกรัก ลิขิตสวรรค์ | 兰陵王妃 (หลานหลิงหวางเฟย) | นางเอก | ออกอากาศในไทย ทางช่อง  3  |
| 2016 | The Eleventh Son / Xiao Shi Yi Lang จอมโจรเจ้าเสน่ห์ | 新萧十一郎 | นักแสดงสมทบ | ออกอากาศในไทย ทางช่อง  3  |
| 2013 | Because Love is Sunny | 因为爱情有晴天 | นักแสดงสมทบ |  |
| 2012 |  | 奇异家庭 | นักแสดงสมทบ |  |
| 2010 | Andox & Box | 安逗与黑仔 | นักแสดงนำ |  |
| 2009 | Dragon Phoenix Lucky | 龙凤呈祥 | นักแสดงหลัก |  |
| 2007 |  | 浪击天涯 | นักแสดงหลัก |  |
ผลงานการแสดง > ภาพยนตร์

| ปี | ชื่อภาษาอักฤษ | ชื่อภาษาจีน | บทบาท | หมายเหตุ |
| --- | --- | --- | --- | --- |
| 2013 | Singing When We Are Young | 初恋未满 | นางเอก |  |
ผลงานเพลง > ซิงเกิล

| ปี | ชื่อเพลง | หมายเหตุ |
| --- | --- | --- |
| 2021 | 我和我追逐的梦 | ประกอบภาพยนตร์ 《人潮汹涌》 |
| 2021 | 你我皆王者 |  |
| 2021 | 逛 |  |
| 2020 | 开心就好 | ประกอบเกม 《开心消消乐》 |
| 2018 | 喜欢你  |  |
| 2017 | 七绝  | ประกอบเกม 《七绝》 |
| 2016 | 边城浪子 จอมเสเพลชายแดน  | ประกอบซีรีส์《新边城浪子》ดาบจอมภพ |
| 2016 | 有梦别放下  |  |
| 2016 | 问别  | ประกอบซีรีส์《新萧十一郎》จอมโจรเจ้าเสน่ห์ |
| 2016 | 相思赋  | ประกอบซีรีส์《新萧十一郎》จอมโจรเจ้าเสน่ห์ |
ผลงานเพลง > อัลบั้ม

| อัลบั้ม | รายชื่อเพลง | รายละเอียดอัลบั้ม |
| --- | --- | --- |
| 我很张含韵 |  01. 放假了  02. 精灵  03. 一个人长大  04. 考试中  05. 梦游记  06. 妈妈我爱你  07. 青蛙公主  08. 酸酸甜甜就是我 (เพลงโฆษณา Mengniu Sour Yogurt 2005)  09. 星期天  10. 想唱就唱 (เพลงธีมSuper Girlปี 2005) | 20.07.2005 |
| 新年好 |  01. 最想念的季节  02. 追梦 | 2005 |
张含韵同名专辑: 
| 青春无敌 |  01. 公主的魔法项链  02. 白色  03. 梦想太空号  04. 星星的眼睛  05. 北鼻与底儿  06. baby baby  07. 青春无敌  08. 只要我长大  09. 哎呀呀  10. 闪亮亮 | 2007-02-03 |
| 一人一梦 |  01. 一人一梦  02. 公主的魔法项链  03. 闪亮亮  04. BABY BABY  05. 梦想太空号  06. 白色  07. 青春无敌  08. 北鼻与底儿  09. 星星的眼睛  10. 哎呀呀  11. 只要我长大 | 2007-10-04 |
| 有梦别放下 |  | 2016-04-09 |
เงาะ

| เงาะ |
| --- | --- |

ลูกเงาะ
สถานะการอนุรักษ์
 Least Concern 
การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Sapindales
วงศ์:: Sapindaceae
สกุล:: Nephelium
สปีชีส์:: N.  lappaceum
ชื่อทวินาม
Nephelium lappaceum L.

เงาะ (ชื่อวิทยาศาสตร์: Nephelium lappaceum Linn.) เป็นไม้ผลเมืองร้อนขนาดกลางในวงศ์ Sapindaceae เป็นผลไม้พื้นเมืองของประเทศมาเลเซีย และประเทศอื่น ๆ ในเอเชียตะวันออกเฉียงใต้ โดยทั่วไปเงาะเป็นไม้ผลที่เจริญเติบโตได้ดี ในบริเวณที่มีความชื้นค่อนข้างสูง  เงาะในประเทศไทย จึงนิยมปลูกในบริเวณภาค ตะวันออกและภาคใต้ อาทิ พันธุ์สีทอง พันธุ์น้ำตาลกรวด พันธุ์สีชมพู พันธุ์โรงเรียน และพันธุ์เจ๊ะมง เป็นต้น แต่พันธุ์เงาะที่นิยมปลูกเป็นการค้า มีแค่ 3 พันธุ์ คือ พันธุ์โรงเรียน พันธุ์สีทอง และพันธุ์สีชมพู ส่วนพันธุ์อื่น ๆ จะมีปลูกกันบ้างประปรายและโดยมากมักใช้เพื่อบริโภคในครัวเรือน หรือใช้ประโยชน์ เพื่อการศึกษาทางวิชาการ ในอดีตประเทศที่ผลิตและส่งออกรายใหญ่ได้แก่ ไทย มาเลเซีย และอินโดนีเซีย แต่ปัจจุบันพบว่าประเทศผู้ผลิตใหม่ เช่น ออสเตรเลีย และฮอนดูรัส ได้เข้ามามีส่วนแบ่งในตลาดเพิ่มมากขึ้น
ลักษณะทั่วไป

เงาะเป็นไม้ผลยืนต้นขนาดกลางถึงขนาดใหญ่ ชอบอากาศร้อนชื้น อุณหภูมิที่เหมาะสม อยู่ในช่วง 25 – 30° C ความชื้นสัมพัทธ์สูงประมาณ 75 – 85 % ดินปลูกที่เหมาะสมควรมีค่าความเป็นกรดเป็นด่าง (ค่า pH) ของดินประมาณ 5.5 – 6.5 และที่สำคัญควรเลือกแหล่งปลูกที่มีน้ำเพียงพอตลอดปี เงาะเป็นไม้ผลที่มีระบบรากหาอาหารลึกประมาณ 60 – 90 เซนติเมตรจากผิวดินจึงต้องการสภาพแล้งก่อนออกดอกติดต่อกัน ประมาณ 21 – 30 วัน เมื่อต้นเงาะผ่านสภาพแล้งและมีการจัดการน้ำอย่างเหมาะสมเงาะจะออกดอก ช่วงพัฒนาการของดอก (ผลิตดอก – ดอกแรกเริ่มบาน) ประมาณ 10 – 12 วัน ดอกเงาะจะทยอยบานจากโคนช่อไปหาปลายช่อ ใช้เวลาประมาณ 25 – 30 วัน จึงจะบานหมดช่อ ดอกเงาะมี 2 ชนิด คือ ดอกตัวผู้และดอกสมบูรณ์เพศ ต้นที่มีดอกตัวผู้จะไม่ติดผล ส่วนต้นที่มีดอกสมบูรณ์เพศนั้นเกสรตัวผู้ไม่ค่อยแข็งแรง ต้องปลูกต้นตัวผู้แซมในสวนเพื่อเพิ่มละอองเกสรหรือฉีดพ่นฮอร์โมนพืชเพื่อช่วยให้เกสรตัวผู้แข็งแรงขึ้น
ประโยชน์

เงาะมีสารที่มีชื่อว่า แทนนิน ซึงแทนนินนี้สามารถใช้ฟอกหนัง ย้อมผ้า บำบัดน้ำเสีย ยับยั้งการเจริญเติบโตของจุลินทรีย์ ป้องกันแมลง ทำเป็นปุ๋ย ทำเป็นกาว และทำยารักษาโรค แต่มีโทษคือ แทนนินมีฤทธิ์ในการยับยั้งการทำงานของเอนไซม์ในกระเพาะอาหาร หากกินเข้าไปมากจะทำให้รู้สึกท้องอืด หรือท้องผูก มีอาการเหมือนกับการดื่มน้ำชา เปลือกผลของเงาะมีฤทธิ์ต้านอนุมูลอิสระ
การปลูก > วิธีการปลูกต้นกล้า

ทำได้ทั้งการขุดหลุมปลูกซึ่งเหมาะกับพื้นที่ที่ยังไม่มีการวางระบบน้ำไว้ก่อนปลูก วิธีนี้ดินในหลุมจะช่วยเก็บความชื้นได้ดีขึ้น และสามารถปลูกโดยวิธีไม่ต้องขุดหลุม (ปลูกแบบนั่งแท่นหรือยกโคก) เหมาะกับพื้นที่ฝนตกชุก วิธีการนี้ระบายน้ำดีน้ำไม่ขังโคนต้น แต่ต้องมีการวางระบบน้ำไว้ก่อนปลูก ซึ่งต้นเงาะจะเจริญเติบโตเร็วกว่าการขุดหลุม ทั้งนี้จุดเน้นที่สำคัญในการปลูก คือ ควรใช้ต้นกล้าที่มีระบบรากดี ไม่ขดงอในถุง แต่ถ้าจะใช้ต้นกล้าขนาดใหญ่ก็ให้ตัดดินและรากที่ขดหรือพันตรงก้นถุงออก
การปลูก > ระยะปลูก

จำนวนการปลูกประมาณ 25 - 40 ต้นต่อไร ในระยะปลูก 6 – 8 X 6 – 8 เมตร ถ้าใช้ระยะปลูกชิด 6 X 6 เมตร จะตัดแต่งกิ่งเพื่อควบคุมทรงพุ่มอย่างใกล้ชิดไม่ให้ทรงพุ่มชนและบังแสงกัน สำหรับสวนที่ใช้เครื่องจักรกลแทนแรงงาน ควรเว้นระยะระหว่างแถวให้ห่างพอที่เครื่องจักรกลจะเข้าไปทำงาน แต่ให้ระยะระหว่างต้นชิดขึ้น
ปลูกในเดือนเมษายน
การปลูก > การดูแลรักษา

ให้น้ำสม่ำเสมอช่วงเจริญทางใบ งดน้ำช่วงปลายฝน ต้นเงาะที่มีใบแก่และสมบูรณ์ทั้งต้นและผ่านสภาพแล้งติดต่อกันนาน 21 – 30 วัน จะแสดงอาการขาดน้ำ (ใบห่อ) ให้กระตุ้นการออกดอกโดยการให้น้ำในปริมาณมากเต็มที่ จากนั้นให้หยุดดูอาการ 7 – 10 วัน เมื่อพบว่าตายอดเริ่มพัฒนาเป็นตาดอก ก็เริ่มให้น้ำอีกครั้งปริมาณเท่าเดิมเพื่อเร่งการพัฒนาของตาดอก แต่ถ้าหลังจากให้น้ำครั้งที่ 1 แล้ว พบว่าตา ยอดเปลี่ยนสีเป็นสีน้ำตาลอมเขียว แสดงว่าให้น้ำมากเกินไปตายอดพัฒนาเป็นตาใบแทนที่จะเป็นตาดอก ต้องหยุดน้ำและปล่อยให้เงาะกระทบแล้งอีกครั้งจนเห็นว่าสีเขียวน้ำตาลของตายอดเปลี่ยนเป็นน้ำตาลทองของตาดอก ก็เริ่มให้น้ำในอัตรา ½ ของครั้งแรก จากนั้นเมื่อแทงช่อดอกและติดผลแล้วควรให้น้ำอย่างสม่ำเสมอ ประมาณ เพื่อเร่งพัฒนาการของดอก และเร่งพัฒนาการของผลให้ขึ้นลูกได้เร็วและผลโต
คุณค่าทางโภชนาการ

เงาะเป็นผลไม้อีกชนิดที่มีขายกันอยู่ทั่วไป เป็นผลไม้รสหวานและ อมเปรี้ยวรับประทานเงาะสดสามารถแก้อาการท้องร่วงชนิดรุนแรง ได้ผลดี นอกจากนี้ผลเงาะนำมาต้ม นำน้ำที่ได้มาเป็นยาแก้อักเสบ ฆ่าเชื้อแบคทีเรีย รักษาอาการอักเสบในช่องปาก และโรคบิดท้องร่วง มีข้อควรระวัง คือเม็ดในของเงาะมีพิษแม้ว่าจะเอาไปคั่วจนสุกแล้ว แต่ถ้ารับประทานมากเกินไปจะมีอาการปวดท้อง เวียนศีรษะ มีไข้ คลื่นไส้ อาเจียน ดังนั้นไม่ควรจะรับประทานเม็ด
อื่น ๆ

สังข์ทอง
ซาไก
เซเนบเฮนัส

พระนามของพระนางเซเนบเฮนัส
เซเนบเฮนัส เป็นพระราชินีและมเหสีของฟาโรห์แห่งอียิปต์โบราณ ฟาโรห์เซเบคโฮเตปที่ 3 ผู้ครองราชย์ในราชวงศ์ที่สิบสาม ประมาณ 1750 ปีก่อนคริสต์ศักราช พระองค์เป็นที่รู้จักส่วนใหญ่มาจากหินสลักใน Wadi el-hol
เยิร์ค ฮาอัส

เยิร์ค ฮาอัส (เกิดเมื่อวันที่ 27 กุมภาพันธ์ ค.ศ. 1968) เป็นนักวิ่งระยะกลางชาวเยอรมัน เคยเข้าร่วมการแข่งขันวิ่ง 800 เมตรในการแข่งขันโอลิมปิกฤดูร้อน 1992
เยิร์ต

เยิร์ต หมายถึง กระโจมซึ่งที่อยู่อาศัยแบบชั่วคราวที่สามารถเคลื่อนย้ายได้ง่ายของชาวเอเชียกลาง ส่วนใหญ่ต้องการที่จะใช้ชีวิตเร่ร่อนโดยอาศัยการล่าสัตว์ป่าเป็นอาชีพ ประเทศที่มีการใช้กระโจมเป็นที่อยู่อาศัย เช่น คาซัคสถาน ทาจิกิสถาน มองโกเลีย เป็นต้น
เชือกวิเศษ

| "เชือกวิเศษ" |
| --- | --- |

เพลงโดยลาบานูน
จากอัลบั้มN.E.W.S.
วางจำหน่าย: 26 สิงหาคม พ.ศ. 2558
บันทึกเสียง: พ.ศ. 2558 ที่ Grand's Studio
แนวเพลง: อัลเทอร์เนทีฟ ร็อก
ความยาว: 4:22
ค่ายเพลง: จีนี่เรคอร์ด (จีเอ็มเอ็ม แกรมมี่)
ผู้ประพันธ์เพลง: ขจรเดช พรมรักษา (กบ บิ๊กแอส)
โปรดิวเซอร์: พงศศรัณย์ พุ่มทิพย์

มิวสิกวิดีโอ
"เชือกวิเศษ" ที่ยูทูบ
 
"เชือกวิเศษ" เป็นซิงเกิลของวงลาบานูน จากอัลบั้ม N.E.W.S. กับค่ายจีนี่เรคอร์ดในเครือจีเอ็มเอ็ม แกรมมี่ เขียนเนื้อร้องโดย ขจรเดช พรมรักษา (กบ บิ๊กแอส) แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องราวความรักที่ไม่สมหวัง ซิงเกิลนี้ประสบความสำเร็จทั่วประเทศ
เชือกวิเศษเป็นเพลงช้าเพียงเพลงเดียวในอัลบั้ม N.E.W.S. แต่งโดยขจรเดช พรมรักษา (กบ บิ๊กแอส) มีเนื้อหาเกี่ยวกับความรักที่ไม่สมหวัง
เดิมทีเพลงนี้จะมีชื่อว่า "อยู่ไม่สุข" แต่ถูกเปลี่ยนเพื่อสะท้อนให้เห็นว่า แม้แต่เชือกวิเศษก็ไม่สามารถมัดหัวใจที่แตกสลายได้
มิวสิกวิดีโอเชือกวิเศษเผยแพร่เมื่อวันที่ 26 สิงหาคม พ.ศ. 2558 กำกับโดยศุทธสิทธิ์ เดชอินทรนารักษ์ โดยมีสารัช อยู่เย็น กัปตันทีมฟุตบอลทีมชาติไทยชุดที่ไปแข่งขันฟุตบอลซีเกมส์ 2015 และพัทธ์ธีรา ศรุติพงศ์โภคิน มาเล่นในมิวสิกวิดีโอนี้ ทำให้เพลงนี้ประสบความสำเร็จอย่างมากและทำสถิติเป็นเพลงที่ทำยอดผู้ชมในยูทูบถึง 100 ล้านครั้งเร็วที่สุดในประเทศไทย และในปี 2562 เป็นเพลงบนยูทูบที่มียอดผู้ชมมากที่สุดในประเทศไทย